
Parlamentul  României

Camera  Deputaţilor
Comisia pentru Sănătate şi Familie
                         Nr. 28/423/ 10 iunie 2002 

BIROULUI PERMANENT 

AL

CAMEREI DEPUTAŢILOR,

Vă înaintăm , alăturat, raportul la propunerea legislativă privind modificarea Legii nr.505/2001 privind aprobarea Ordonanţei Guvernului nr. 109/1999 pentru modificarea şi completarea Ordonanţei Guvernului nr. 22/1992 privind finanţarea ocrotirii sănătăţii, înaintat Comisiei pentru sănătate şi familie  cu adresa nr.115 din 27 mai 2002.

La întocmirea raportului , comisia a avut în vedere avizul Consiliului Legislativ , precum şi punctul de vedere al Guvernului nr.2253/MRP din 26.04.2002.

În raport de obiectul şi conţinutul său, prezenta propunere legislativă se încadrează în categoria legilor ordinare.

                PREŞEDINTE,                                                 SECRETAR,

 DEP.ACAD.PROF.DR.MIRCEA IFRIM          DEP.FARM.ION BURNEI

Parlamentul  României

Camera  Deputaţilor
Comisia pentru Sănătate şi Familie
                                                                                             Nr. 28/423/ 10 iunie 2002

R A P O R T    

asupra propunerii legislative privind modificarea Legii nr.505/2001 privind aprobarea

Ordonanţei Guvernului nr. 109/1999 pentru modificarea şi completarea Ordonanţei Guvernului nr. 22/1992

privind finanţarea ocrotirii sănătăţii

1. Cu adresa nr.115 din 27 mai 2002,  Comisia pentru sănătate şi familie a fost sesizată cu dezbaterea şi avizarea în fond, în procedură obişnuită, a  propunerii legislative privind modificarea Legii nr.505/2001 privind aprobarea Ordonanţei Guvernului nr. 109/1999 pentru modificarea şi completarea Ordonanţei Guvernului nr. 22/1992 privind finanţarea ocrotirii sănătăţii .La întocmirea raportului , comisia a avut în vedere avizul  Consiliului Legislativ ,  precum şi punctul de vedere al Guvernului nr.2253/MRP din 26.04.2002.

Prezenta propunere legislativă are ca obiect de reglementare completarea art.6 din Ordonanţa Guvernului nr. 22/1992 privind finanţarea ocrotirii sănătăţii, cu modificările şi completările ulterioare, în sensul că veniturile proprii ale instituţiilor sanitare publice, finanţate integral de la bugetul de stat şi ale Ministerului Sănătăţii şi Familiei , ce se constituie ca surse extrabugetare la dispoziţia instituţiei care le realizează, să fie utilizate şi pentru tichetele de masă. Textul iniţial prevedea că sursele extrabugetare realizate de unităţile sanitare publice pot acoperi cheltuieli curente şi de capital. Prin prezenta propunere legislativă, completarea art.6 se armonizează cu prevederile Legii bugetului de stat pe anul 2002, capitolul privind sănătatea.

Faţă de cele prezentate mai sus, comisia propune Plenului Camerei Deputaţilor spre dezbatere şi aprobare propunerea legislativă cu amendamentele ce fac obiectul raportului .

2. În raport de obiectul şi conţinutul său, propunerea legislativă face parte din categoria legilor ordinare, potrivit prevederilor art.74 alin.(2) din Constituţia României.

3. La dezbaterea propunerii legislative a participat în calitate de  invitat, în conformitate cu prevederile art.51 şi 52 din Regulamentul Camerei Deputaţilor doamna Luminiţa Gheorghiu, secretar de stat al Ministerului Sănătăţii şi Familiei .

4. La lucrările comisiei din 04 şi 05.06.2002, din totalul de 14 membri, au fost prezenţi 12 deputaţi . 

Raportul comisiei a fost adoptat în unanimitate.

I. Amendamente admise

În urma dezbaterii, Comisia pentru sănătate şi familie propune adoptarea propunerii legislative cu următoarele amendamente:

Nr.

crt.
Textul iniţial
Text propus de Comisie

( autorul amendamentului )
Motivarea

propunerii amendamentelor

0.
1.
2.
3.

1.
Titlu

“ Lege privind modificarea Legii nr.505/2001 privind aprobarea Ordonanţei Guvernului nr. 109/1999 pentru modificarea şi completarea Ordonanţei Guvernului nr. 22/1992 privind finanţarea ocrotirii sănătăţii”


Se propune reformularea titlului  legii după cum urmează:

“ Lege pentru modificarea art.6 din Ordonanţa Guvernului nr. 22/1992 privind finanţarea ocrotirii sănătăţii”
Conform exigenţelor de tehnică legislativă, intervenţia legislativă trebuie efectuată asupra actului normativ de bază.

2.
Articolul unic

“Legea nr.505 privind aprobarea Ordonanţei Guvernului nr. 109/1999 pentru modificarea şi completarea Ordonanţei Guvernului nr. 22/1992 privind finanţarea ocrotirii sănătăţii publicată în Monitorul Oficial al României , Partea I, nr.642 din 15 octombrie 2001 se modifică după cum urmează:”
Se propune să se reformuleze după cum urmează:

“Articol unic – Articolul 6 din Ordonanţa Guvernului nr. 22/1992 privind finanţarea ocrotirii sănătăţii, publicată în Monitorul Oficial al României , Partea I, nr.21 din 28 august 1992, aprobată prin Legea nr.114/1992, cu modificările ulterioare, se modifică şi va avea următorul cuprins:”
Idem.


În cursul dezbaterilor nu s-au înregistrat amendamente respinse.


Comisia a propus, în unanimitate, aprobarea propunerii legislative privind modificarea Legii nr.505/2001 privind aprobarea Ordonanţei Guvernului nr. 109/1999 pentru modificarea şi completarea Ordonanţei Guvernului nr. 22/1992 privind finanţarea ocrotirii sănătăţii.

                PREŞEDINTE,                                                                                                                 SECRETAR,

DEP.ACAD.PROF.DR.MIRCEA IFRIM                                                                            DEP.FARM.ION BURNEI

